# STORE MERLØSE LOKALFORUM

## REFERAT AF GENERALFORSAMLING

### DAGSORDEN

Der var blevet indkaldt til generalforsamling for Lokalforum, på mødet var følgende dagsorden.

1. Valg af dirigent
2. Valg af referent
3. Bestyrelsens beretning
4. Fremlæggelse af regnskab og budget
5. Indkomne forslag
6. Valg jfr. § 5 i vedtægterne
7. Eventuelt

### VALG AF DIRIGENT

Bjarke Larsen blev valgt til dirigent

### VALG AF REFERENT

Per Lunde blev valgt til at lave som referat

### BESTYRELSENS BERETNING

Kristine beretter om Lokalforums tilblivelse og vores læringsproces om at placere Lokalforum i forhold til til kommunen, bylauget, skolen og foreningerne.

Herefter berettes om de opgaver der har været i løbet af året:

#### Fortovene

Lisbeth og Kristine har været ude på kommunen og snakke fortove og er kommet med forslag til hvor der skal ske forbedringer. Der er en god dialog med kommunen om dette.

#### Aktivcenteret

Der er blevet lavet en god adgang til aktivcenteret som er handikapvenlig

#### Forskønnelse af byen

Der er kigget på bord bænke sæt ved banen, men denne er sat på hold da det vil betyde at vi skal vedligeholde området.

Forskønnelsesområder, området ved brugsen, vi har et opslag hos arkitektskolen om at få lavet et rekreativt område. Dette kunne f.eks. være en legeplads, musiklegeplads eller lignende.

Lisbeth har været i dialog med kommunen om belægning ved hundeskoven og kolonihaverne så det kan blive mere "venligt" at gå rundt i byen.

Vi har snakket om vilde haver og hvordan kan vi gøre det. Vi er stadig igang med at se på dette initiativ.

De unge

hvordan kan vi gøre det bedre for dem, deres forhold. Er der steder hvor de kunne få et område og vil de kunne passe det?

Kommunalplan

Vi har kommenteret på kommunalplanen omkring Store Merløse på de tre emner: Boligudvikling, erhvervsudvikling og klima og miljø.

#### Film om byen

Den er lige på trapperne. Den fylder ikke så meget, men den skal også fange på Facebook.

Hvor skal den vises? Kan den vises på infoskærm og kan vi introducere den der? Det snakker vi videre om i bestyrelsen

#### Markedsføring

Vi har fået penge fra kommunen til at markedsføre byen. Vi samarbejder med en markedsføringskonsulent som kigge på at promovere os på Facebook, hjemmesiden og instagram. Vi kan meget mere i Store Merløse.

Her skal filmen også hjælpe os.

#### Samarbejde

Samarbejde med Ugerløse og Stestrup - Frihedsforsøget omkring skolerne i områderne - hvordan får man inddraget personer fra byen og får dem med i undervisningen af børnene i de fag de kan?

Lygtepæle

Der bliver sat flere lygtepæle op i byen. Det er med til at skabe mere tryghed for byens borgere.

Ældrevenlige boliger

Lisbeth og Heino er i dialog med OK fonden, vækst og bæredygtighed, borgmesteren og OK-fonden om at få bygget ældrevenlige boliger i byen.

Der er mange som har lyst til at blive men som skal flytte til mindre, derfor har det en høj prioritet.

Vi håber der sker noget meget snart.

Ok fonden har sat sin afdeling til at se på det.

Umiddelbart er der til 14-15 boliger måske flere hvis man bygger i flere etager men hvor det stadig er handikapvenligt.

Man må ikke komme over 30 da det så ikke er et bofællesskab.

#### Spørgsmål

Der var spørgsmål til flere bord/bænkesæt i byen. Vi har 2 ildsjæle i byen som har renoveret en masse bænke så hvor vil vi have flere bænke og hvorfor?

Det blev forklaret at vi gerne så at området ved banen blev mere hyggeligt og det, at man kan gå i bageren og få en kage og lidt kaffe og sætte sig ved det grønne areal og nye dette kunne samle folk mere dernede. Der bliver herefter spurgt ind til bageren og om den overhovedet åbner igen. Dette er der ingen der ved noget om.

Det foreslås at flytte bord/bænkesæt op til brugsen, da man kan få to-go kaffe der.

Borger: Der bliver spurgt til hvorfor der vælges fliser i stedet for asfaltering.

Kristine: Flisefortov er dyrere men pænere. Derfor har vi valgt det igennem byen

Borger: Mange er knækkede og de er ikke brede nok.

Der bliver snakket om at det skal indberettes til kommunen hvor de er knækket, så de kan komme ud og lave det.

Lisbeth: Vi har skrevet til kommunen omkring vejen ud til Tåstrupvej med ideer og ønske om cykelsti og fortov.

Kristine: Vi har en god dialog med kommunen og når vi kommer med ideerne så får vi en god feedback. De er lydhør

Der er lidt dialog omkring hvad der er op og ned omkring fliser og det samarbejde der foregår.

### FREMLÆGGELSE AF REGNSKAB OG BUDGET

Vores kasserer Per fremlagde budgettet og der var ingen indvendinger til dette.

### INDKOMNE FORSLAG

Der var ikke kommet nogle forslag til bestyrelsen.

### VALG JFR. § 5 I VEDTÆGTERNE

Trine genopstiller ikke i bestyrelse hvorfor der derfor skal findes en erstatning.

Som suppleanter er Ole og Heino på valg og de vil begge gerne genopstille.

Kristine er på valg men genopstiller også.

Bjarke Larsen vil gerne opstille som bestyrelsesmedlem i stedet for Trine.

og det blev vedtaget hele vejen rundt

Bestyrelsen ser nu således ud:

#### Formand

Kristine Bergkvist Olsen

Næstformand

Lisbeth Helverskov

Kasserer

Per Macheel Lunde

Bestyrelsesmedlemmer

Bjarke Larsen

Anne Albæk

Supplerende bestyrelsesmedlemmer

Heino Sørensen

Ole Randbæk

Revisor

Mads Zachodink

#### Revisor suppleant

Preben Jørgensen

### EVENTUELT

Kristine beretter om visionen om at sætte Store Merløse på landkortet. Kom med ideerne til os, intet er for småt.

Bestyrelsen ser gerne at folk fra byen byder ind på opgaver så vi ikke skal løbe med det hele. Det vil også betyde vi kan starte flere tiltag op.

Solvej beretter om et andet lokalforum som har lavet små grupper der kan tage sig af specifikke opgaver i byen. Det behøver ikke være store opgaver. Måske vi kan indføre lignende i Store Merløse. Bestyrelsen ser med interesse på dette forslag.

En borger nævner at stierne ved Møllevang er blevet lukket, og det skulle ifølge borgeren ikke være lovligt. Det må lokalforum gerne gøre noget ved.

Christian Kobernagel undersøger hvordan reglerne er på området. Lokalforum følger op efterfølgende.